मैहर
मैहर (Maihar) भारत के मध्य प्रदेश राज्य में स्थित एक जिला है। यह एक हिन्दू तीर्थस्थल है। जिला निर्माण 18 मार्च 2020 में कमलनाथ सरकार ने कैबिनेट प्रस्ताव से कर दिया था, किन्तु क्रियान्वयन प्रशासनिक तैयारी के साथ शिवराज सरकार ने 5 सितम्बर 2023 में प्रारम्भ किया। मैहर माँ शारदा की नगरी के साथ मध्य प्रदेश की संगीत नगरी और प्रमुख औद्योगिक नगर के रूप में विख्यात है। मैहर में नगर पालिका निगम कार्यरत है,जो 24 वार्डस से मिलकर बना है। जिसकी अध्यक्ष वर्तमान में श्रीमती गीता सोनी जी है।जिले में 02 विधानसभा क्षेत्र है।वर्तमान में मैहर विधायक श्री श्रीकांत चतुर्वेदी है। जो भारतीय जनता पार्टी से चुनाव जीत कर आये। मैहर राष्ट्रीय राजमार्ग 30 के माध्यम से रीवा संभाग से 65 कि. मी. की दूरी पर और उतनी ही दूरी पर कटनी जिले से भी है। सतना से 34 कि. मी. दूरी पर है। ैैं